शीतलहर का दौर जारी सर्द हवाओं ने ठिठुराया
बारां| जिलेमें सर्दी का प्रभाव कम नहीं हो रहा है। शीतलहर का दौर जारी है। सर्द हवाओं ने सुबह से लेकर शाम तक ठिठुरा दिया। दिनभर गलन तेज होने के कारण लोगों को घरों से बाहर निकलने में परेशानी का सामना करना पड़ रहा है।
इधर, न्यूनतम तापमान में दो डिग्री की बढ़ोतरी तो हुई, लेकिन सर्द हवाओं से निजात नहीं मिल पाई। धूप में भी तेजी नहीं होने से लोगों को राहत नहीं मिल पाई। रविवार को न्यूनतम तापमान 6 डिग्री सेल्सियस दर्ज किया गया। अधिकतम तापमान 23 डिग्री सेल्सियस रहा।
मौसम में उतार-चढ़ाव का दौर जारी रहने से जिले में इसका व्यापक प्रभाव नजर रहा है। जहां यह मौसम रबी की फसलों के लिए अनुकूल बताया जा रहा है। वहीं सेहत पर इसका प्रतिकूल प्रभाव पड़ रहा है। लोग सर्दी जन्य बीमारियों से ग्रस्त हो रहे हैं। गौरतलब है कि शनिवार को न्यूनतम तापमान 4 डिग्री तक पहुंच गया था। अधिकतम तापमान भी घटकर 20 डिग्री सेल्सियस रह गया था।
सर्दी तेज होने से बाजार पर भी असर
सर्दीतेज होने के कारण सुबह बाजार में दुकानें देरी से खुल रही हैं। दिन में भी लोगों की आवाजाही कम रहने लगी है। शाम ढलने के बाद तो बाजार में सन्नाटे की स्थिति हो जाती है। धुंध के कारण वाहन चालकों को परेशानी का सामना करना पड़ रहा है। बड़े वाहनों को ढाबों पर रुककर धुंध कम होने का इंतजार करना पड़ता है।
बारां. सर्दी से बचाने के लिए मवेशियों को बोरी, टाट आदि ओढ़ा दिए हैं।
awa_Deva hin_Deva hin_Deva hin_Deva hin_Deva hin_Deva hin_Deva